CELEX: 32013R1375
Language: sk
Date: 2013-12-19 00:00:00
Title: Nariadenie Komisie (EÚ) č. 1375/2013 z  19. decembra 2013 , ktorým sa mení nariadenie Komisie (ES) č. 1126/2008, ktorým sa v súlade s nariadením Európskeho parlamentu a Rady (ES) č. 1606/2002 prijímajú určité medzinárodné účtovné štandardy, pokiaľ ide medzinárodný účtovný štandard 39  Text s významom pre EHP

20.12.2013   
            
            
               SK
            
            
               Úradný vestník Európskej únie
            
            
               L 346/42
            
         NARIADENIE KOMISIE (EÚ) č. 1375/2013
   z 19. decembra 2013,
   ktorým sa mení nariadenie Komisie (ES) č. 1126/2008, ktorým sa v súlade s nariadením Európskeho parlamentu a Rady (ES) č. 1606/2002 prijímajú určité medzinárodné účtovné štandardy, pokiaľ ide medzinárodný účtovný štandard 39
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1606/2002 z 19. júla 2002 o uplatňovaní medzinárodných účtovných noriem (1), a najmä na jeho článok 3 ods. 1,
   keďže:
   
               (1)
            
            
               Nariadením Komisie (ES) č. 1126/2008 (2) sa prijali určité medzinárodné štandardy a interpretácie, ktoré existovali 15. októbra 2008.
            
         
               (2)
            
            
               Rada pre medzinárodné účtovné štandardy uverejnila 27. júna 2013 zmeny medzinárodného účtovného štandardu (IAS) 39 Finančné nástroje: vykazovanie a oceňovanie pod názvom Novácia derivátov a pokračovanie v účtovaní zabezpečenia. Cieľom zmien je poskytnúť výnimku v situáciách, keď sa derivát, ktorý bol určený ako nástroj zabezpečenia, v dôsledku zákonov alebo iných právnych predpisov prevádza v rámci novácie z jednej protistrany na centrálnu protistranu. Takáto výnimka znamená, že v účtovaní zabezpečenia možno pokračovať bez ohľadu na nováciu, čo by bez uvedenej zmeny nebolo povolené.
            
         
               (3)
            
            
               V nariadení Európskeho parlamentu a Rady (EÚ) č. 648/2012 (3) sa požaduje centrálne zúčtovanie určitých tried mimoburzových derivátov. Protistrany určitých nástrojov zabezpečenia by sa preto mali dohodnúť na tom, že svoju pôvodnú protistranu transakcie zabezpečenia nahradia centrálnou protistranou, ktorá spĺňa požiadavky uvedeného nariadenia.
            
         
               (4)
            
            
               S cieľom zabrániť záťaži spojenej s finančným výkazníctvom vyplývajúcej z novácie mimoburzových derivátov pre centrálnu protistranu v dôsledku zákonov alebo iných právnych predpisov alebo zavedenia zákonov alebo iných právnych predpisov je potrebné stanoviť výnimku z platných požiadaviek uvedených v IAS 39 v súvislosti s ukončením uplatňovania účtovania zabezpečenia.
            
         
               (5)
            
            
               Konzultácia so skupinou expertov Európskej poradnej skupiny pre finančné výkazníctvo potvrdzuje, že zmeny IAS 39 spĺňajú technické kritériá na prijatie stanovené v článku 3 ods. 2 nariadenia (ES) č. 1606/2002.
            
         
               (6)
            
            
               Nariadenie (ES) č. 1126/2008 by sa preto malo zodpovedajúcim spôsobom zmeniť.
            
         
               (7)
            
            
               Opatrenia stanovené v tomto nariadení sú v súlade so stanoviskom Regulačného výboru pre účtovníctvo,
            
         PRIJALA TOTO NARIADENIE:
   Článok 1
   V prílohe k nariadeniu (ES) č. 1126/2008 sa medzinárodný účtovný štandard (IAS) 39 Finančné nástroje: vykazovanie a oceňovanie mení v súlade s prílohou k tomuto nariadeniu.
   Článok 2
   Každá spoločnosť začne uplatňovať zmeny uvedené v článku 1 najneskôr od dátumu začiatku svojho prvého rozpočtového roka, ktorý sa začína 1. januára 2014 alebo neskôr.
   Článok 3
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. decembra 2013
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. ES L 243, 11.9.2002, s. 1.
   
      (2)  Ú. v. EÚ L 320, 29.11.2008, s. 1.
   
      (3)  Nariadenie Európskeho parlamentu a Rady (EÚ) č. 648/2012 zo 4. júla 2012 o mimoburzových derivátoch, centrálnych protistranách a archívoch obchodných údajov (Ú. v. EÚ L 201, 27.7.2012, s. 1).
   
      PRÍLOHA
      MEDZINÁRODNÉ ÚČTOVNÉ ŠTANDARDY
      
                  
                     IAS 39
                  
               
               
                  
                              
                                 IAS 39
                              
                           
                           
                              
                                 Finančné nástroje: vykazovanie a oceňovanie
                              
                           
                        
            „Reprodukcia povolená v rámci Európskeho hospodárskeho priestoru. Všetky existujúce práva vyhradené mimo EHP s výnimkou práva reprodukovania na účely osobného použitia alebo iného riadneho nakladania. Ďalšie informácie je možné získať od IASB na webovej stránke www.iasb.org.“
      
         Zmeny štandardu IAS 39 Finančné nástroje: vykazovanie a oceňovanie
      
      Menia sa odseky 91 a 101.
      
         Zabezpečenia reálnej hodnoty
      
      …
      
               
                  
                     91
                  
               
               
                  Účtovná jednotka prospektívne ukončí účtovanie zabezpečenia uvedené v odseku 89, ak:
                  
                              
                                 a)
                              
                           
                           
                              
                                 uplynie platnosť zabezpečovacieho nástroja alebo sa nástroj predá, ukončí alebo realizuje. Na tento účel sa výmena alebo nahradenie zabezpečovacieho nástroja iným zabezpečovacím nástrojom nepovažuje za uplynutie platnosti alebo ukončenie, ak je takáto výmena alebo nahradenie súčasťou zdokumentovanej stratégie zabezpečovania účtovnej jednotky. Na tento účel sa okrem toho nepovažuje za uplynutie platnosti alebo ukončenie zabezpečovacieho nástroja, ak:
                              
                              
                                          
                                             i)
                                          
                                       
                                       
                                          
                                             v dôsledku právnych nariadení alebo predpisov alebo zavedenia právnych nariadení alebo predpisov strany zabezpečovacieho nástroja súhlasia s tým, aby ich pôvodnú protistranu nahradila jedna alebo viac zúčtovacích protistrán, ktoré sa stanú novou protistranou každej zo strán. Na tento účel je zúčtovacia protistrana centrálnou protistranou (niekedy nazývanou „zúčtovacia organizácia“ alebo „zúčtovacia agentúra“) alebo účtovnou jednotkou či účtovnými jednotkami, napríklad zúčtovacím členom zúčtovacej organizácie alebo klientom zúčtovacieho člena zúčtovacej organizácie, ktorí pôsobia ako protistrana s cieľom vykonať zúčtovanie centrálnou protistranou. Keď však strany zabezpečovacieho nástroja nahradia svoje pôvodné protistrany inými protistranami, uplatňuje sa tento odsek iba vtedy, ak každá z uvedených strán vykonáva zúčtovanie s rovnakou protistranou;
                                          
                                       
                                    
                                          
                                             ii)
                                          
                                       
                                       
                                          
                                             ostatné zmeny zabezpečovacieho nástroja, ak sú nejaké, sa obmedzujú na tie, ktoré sú potrebné na uskutočnenie takejto výmeny protistrany. Takéto zmeny sú obmedzené na to, čo je v súlade s podmienkami, ktoré by sa očakávali, keby bol zabezpečovací nástroj pôvodne zúčtovaný zúčtovacou protistranou. Tieto zmeny zahŕňajú zmeny požiadaviek na kolaterál, právo kompenzovať zostatky pohľadávok záväzkov a účtované poplatky.
                                          
                                       
                                    
                        
                              
                                 b)
                              
                           
                           
                              …
                           
                        …
               
            
         Zabezpečenia peňažných tokov
      
      …
      
               
                  
                     101
                  
               
               
                  V prípade každej z uvedených okolností účtovná jednotka prospektívne ukončí účtovanie zabezpečenia uvedené v odsekoch 95 – 100:
                  
                              
                                 a)
                              
                           
                           
                              
                                 ak uplynie platnosť zabezpečovacieho nástroja alebo sa nástroj predá, ukončí alebo realizuje. V takomto prípade kumulovaný zisk alebo strata zabezpečovacieho nástroja, ktoré boli vykázané priamo vo vlastnom imaní od obdobia, keď bolo zabezpečenie účinné [pozri odsek 95 písm. a)], ostanú vykázané oddelene vo vlastnom imaní až do výskytu očakávanej transakcie. Keď sa daná transakcia vyskytne, uplatnia sa odseky 97, 98 alebo 100. Na účely tohto pododseku sa výmena alebo nahradenie zabezpečovacieho nástroja iným zabezpečovacím nástrojom nepovažuje za uplynutie platnosti alebo ukončenie, ak je takáto výmena alebo nahradenie súčasťou zdokumentovanej stratégie zabezpečovania účtovnej jednotky. Na účely tohto pododseku sa okrem toho nepovažuje za uplynutie platnosti alebo ukončenie zabezpečovacieho nástroja, ak:
                              
                              
                                          
                                             i)
                                          
                                       
                                       
                                          
                                             v dôsledku právnych nariadení alebo predpisov alebo zavedenia právnych nariadení alebo predpisov strany zabezpečovacieho nástroja súhlasia s tým, aby ich pôvodnú protistranu nahradila jedna alebo viac zúčtovacích protistrán, ktoré sa stanú novou protistranou každej zo strán. Na tento účel je zúčtovacia protistrana centrálnou protistranou (niekedy nazývanou „zúčtovacia organizácia“ alebo „zúčtovacia agentúra“) alebo účtovnou jednotkou či účtovnými jednotkami, napríklad zúčtovacím členom zúčtovacej organizácie alebo klientom zúčtovacieho člena zúčtovacej organizácie, ktorí pôsobia ako protistrana s cieľom vykonať zúčtovanie centrálnou protistranou. Keď však strany zabezpečovacieho nástroja nahradia svoje pôvodné protistrany inými protistranami, uplatňuje sa tento odsek iba vtedy, ak každá z uvedených strán vykonáva zúčtovanie s rovnakou protistranou;
                                          
                                       
                                    
                                          
                                             ii)
                                          
                                       
                                       
                                          
                                             ostatné zmeny zabezpečovacieho nástroja, ak sú nejaké, sa obmedzujú na tie, ktoré sú potrebné na uskutočnenie takéhoto nahradenia protistrany. Takéto zmeny sú obmedzené na to, čo je v súlade s podmienkami, za ktoré by sa očakávali, keby bol zabezpečovací nástroj pôvodne zúčtovaný zúčtovacou protistranou. Tieto zmeny zahŕňajú zmeny požiadaviek na kolaterál, právo kompenzovať zostatky pohľadávok a záväzkov a účtované poplatky.
                                          
                                       
                                    
                        
                              
                                 b)
                              
                           
                           
                              …
                           
                        
            Dopĺňa sa odsek 108D a v dodatku A odsek AG113A.
      
         Dátum nadobudnutia účinnosti a prechodné ustanovenia
      
      …
      
               
                  108D
               
               
                  Novácia derivátov a pokračovanie v účtovaní zabezpečenia (Zmeny štandardu IAS 39), vydané v júni 2013, zmenené odseky 91 a 101 a doplnený odsek AG113A. Účtovná jednotka uplatňuje tieto odseky na ročné obdobia, ktoré sa začínajú 1. januára 2014 alebo neskôr. Účtovná jednotka uplatňuje uvedené zmeny so spätnou platnosťou v súlade so štandardom IAS 8 Účtovná politika, zmeny v účtovných odhadoch a chyby. Skoršie uplatňovanie je povolené. Ak účtovná jednotka uplatní uvedené zmeny na skoršie obdobie, zverejní túto skutočnosť.
               
            …
      
         Posúdenie účinnosti zabezpečenia
      
      …
      
               
                  AG113A V
               
               
                  záujme vylúčenia pochybností sa účinky nahradenia pôvodnej protistrany zúčtovacou protistranou a vykonanie súvisiacich zmien opísaných v odseku 91 písm. a) bode ii) a odseku 101 písm. a) bode ii) premietnu do ocenenia zabezpečovacieho nástroja, a teda do posúdenia účinnosti zabezpečenia a ocenenia účinnosti zabezpečenia.